Kevade tänav (Tallinn)

pisi|Koolihoone Kevade 8, vaade Amandus Adamsoni tänavalt
Kevade tänav on tänav Tallinnas Kesklinna linnaosas Kassisaba asumis.http://www.eki.ee/knab/tallinn1.htm Lühike tänav – kummalgi tänavaküljel vaid 4 kinnistut – asub paralleelselt Toompuiesteega Paldiski maantee ja Amandus Adamsoni tänava vahel. 

Kevade tänav on ligikaudu 180 meetri pikkune ühesuunaline tänav. Läheduses on ka Suve ja Sügise tänav. 

Ajalugu
Kuni 1939. aastani kandis tänav nime Kordese tänav (seal elanud kinnisvaraomaniku arhitekt Ferdinand Heinrich Kordese järgi). Aleksander Kivi. Tallinna tänavad. Tallinn 1972 1939. aastal nimetas Tallinna linnavolikogu Kordese tänavaRida Tallinna tänavaid ümberristimisele, Päewaleht, nr. 110, 23 aprill 1939 Kevade tänavaks.

Märkimisväärsed hooned 
Tallinna Kunstikool, Kevade 4 (vaadatud 30.09.2020) (valminud 1913, ehitusinsener Karl Jürgensoni projekti järgi). Hoonesse kolis 1898. aastal asutatud kool, mille nimeks sai hiljem Jakob Westholmi Poeglaste Eragümnaasium. Selles hoones paiknes kuni 1958. aastani Tallinna 4. Keskkool, seejärel kuni 1961. aastani eesti õppekeelega Tallinna 9. Keskkool. Hiljem asus sellesse hoonesse Tallinna Laste Kunstikool. Kõrvalmajas Kevade 4a elas ka Jakob Westholm ise ning hoone moodustab koos samal perioodil ehitatud kõrvaloleva elumajaga ühtse kompleksi.

Jakob Westholmi Gümnaasium, Kevade 8 (valminud 1940). Gümnaasiumi uus hoone vastas kaasaja viimastele nõuetele, seal olid juba siis avarad klassid, suur võimla ja lasketiir, kõrge aula ning hästisisustatud õppekabinetid ja laboratooriumid. 1942. aastal võeti hoone kasutusele sõjaväehaiglana. 1945. aastal kolis sellesse hoonesse Tallinna 22. Keskkool, mis 1996. aastal sai tagasi nime Jakob Westholmi Gümnaasium.Jakob Westholmi Gümnaasium 100. Tallinn 1998

Viited

Kategooria:Kesklinna linnaosa tänavad
Kategooria:Kassisaba (Tallinn)